পোমো আফ্রো হোমোস

পোমো আফ্রো হোমোস (১৯৯০ - ১৯৯৫) নামটি হল পোস্টমডার্ন আফ্রিকান আমেরিকান হোমোসেক্সুয়াল (উত্তর-আধুনিক আফ্রিকান আমেরিকান সমকামী) নামের সংক্ষিপ্তকরণ। এটি ছিল একটি আফ্রিকান-আমেরিকান সমকামী থিয়েটার দল। কোরিওগ্রাফার-নৃত্যশিল্পী জোলা বার্নার্ড ব্র্যানার, অভিনেতা ব্রায়ান ফ্রিম্যান এবং গায়ক, নৃত্যশিল্পী ও অভিনেতা এরিক গুপ্টন সান ফ্রান্সিসকোতে এর প্রতিষ্ঠা করেন। পরে, মারভিন কে. হোয়াইট এই দলে যোগ দেন। তাঁরা কৃষ্ণাঙ্গ সমকামী পুরুষদের অভিজ্ঞতা উপস্থাপন করেছেন। তাঁদের লেখার মধ্যে রয়েছে ফিয়ার্স লাভ: স্টোরিজ ফ্রম ব্ল্যাক গে লাইফ এবং ডার্ক ফ্রুট। তাঁরা ন্যাশনাল পারফরম্যান্স নেটওয়ার্ক উৎসবগুলির মাধ্যমে পরিচিতি পেয়ে নিজেদের যাত্রা শুরু করেছিলেন।“Pomo Afro Homos / National Performance Network.”  Accessed January 28, 2013.Pomo Afro Homos in Anchorage , retrieved 2007-08-09Pomo Afro Homos co-founder dies at 43 retrieved 2007-08-09 

 পর্দার অন্তরালে 
এই গোষ্ঠীর মূল ধারণাটি ছিল প্রতিটি কৃষ্ণাঙ্গ সমকামী ব্যক্তিকে যে বিষয়গুলি প্রভাবিত করে সেগুলি দেখানো। বিষয়গুলির মধ্যে পারিবারিক সমস্যা এবং এইডস থেকে শুরু করে সম্প্রদায়ের মধ্যে গ্রহণযোগ্যতা এবং বর্ণবাদ পর্যন্ত ছিল। তৎকালীন সময়ে এই বিষয়গুলি বিতর্কিত ছিল কারণ ৯০ এর দশকে, বিখ্যাত ক্রীড়াবিদ ম্যাজিক জনসন স্বীকার করেছিলেন যে একাধিক যৌন সঙ্গী থাকার ফলে তিনি এইচআইভিতে আক্রান্ত হয়েছিলেন। ডেভিড রোমান এই বিষয়গুলির উল্লেখ করেছিলেন, যার মধ্যে সিক্স ডিগ্রিজ অফ সেপারেশন নাটকটি অন্তর্ভুক্ত ছিল, এবং তিনি তাদের একে অপরের সাথে তুলনা করেছিলেন কারণ তারা একই বিষয়ে প্রভাব ফেলেছিল। পোমোরা কিছু জায়গায় প্রত্যাখ্যানের মুখোমুখি হয়েও পিছিয়ে না গিয়ে এসব বিষয় তুলে ধরার সাহস দেখিয়েছিল, এই কারণে রোমান তাদের সাহসের প্রশংসা করেন।Román, David. Acts of Intervention: Performance, Gay Culture, And AIDS. Indiana University Press, 1998.

পোমোর অনুষ্ঠানগুলি কম বাজেট নিয়ে শুরু হয়েছিল, তাই তাদের প্রপ কম ছিল। এর বদলে তারা অভিনেতাদের ওপর বেশি মনোযোগ দিয়েছিল। অনেক নাটকই ফ্রিম্যান, গুপ্টন এবং ব্র্যানারের সমকামিতা এবং তাঁদের চারপাশের সমাজের অভিজ্ঞতার ওপর ভিত্তি করে তৈরি হয়েছিল। নাটিকাগুলি (স্কিট) বিদ্রূপ করে, অতিরঞ্জিত অভিনয়ের মাধ্যমে উপস্থাপন করা হয়েছিল, এবং তাঁরা যে সমস্যার মুখোমুখি হয়েছিলেন এর মাধ্যমে তা অকপটে প্রকাশ করা হয়েছিল। স্টিফেন হোল্ডেনের একটি প্রবন্ধে পোমোর অনুষ্ঠানের আলোচনা করে বলা হয়েছে, ডার্ক ফ্রুট (পোমোর পরবর্তী অংশগুলির মধ্যে একটি) "ফিয়ার্স লাভ"-এর চেয়ে বেশি হাস্যরসাত্মক। ফ্রিম্যানের অভিনয় এবং মঞ্চে নিজেকে প্রকাশ করার ক্ষমতার জন্য হোল্ডেন তাঁর প্রশংসা করেন। তিনি ব্র্যানারের অভিনয়ে প্রতিভার অভাবের সমালোচনা করেন, তবে নরম এবং প্রাণবন্ত হওয়ার জন্য তাঁর প্রশংসা করেন।"Review/Performance Art; Gentle Souls of Gay, Black Defiance". The New York Times, July 27, 1993.

 খ্যাতি এবং বিতর্ক 
দলটি লিংকন সেন্টার এবং জাতীয়ভাবে অন্যান্য স্থানে পরিবেশনা করেছে।

দ্য ভিলেজ ভয়েস তাদের অনুষ্ঠানটি পর্যালোচনা করার পর সেটি দর্শকদের কাছে পৌঁছোয় এবং সাফল্যের মুখ দেখে।

১৯৯১ সালে, ন্যাশনাল ব্ল্যাক থিয়েটার ফেস্টিভ্যাল (উত্তর ক্যারোলিনা) দলটিকে নিষিদ্ধ করে।Hurwitt, Robert, Eric Gupton -- Afro Pomo Homos troupe co-founder, San Francisco Chronicle, 2003-05-03, retrieved 2007-08-09

১৯৯৩ সালে, আলাস্কার অ্যাঙ্কোরেজের একটি থিয়েটার কোম্পানি আউট নর্থ তাদের আমন্ত্রণ জানায় অ্যাঙ্কোরেজের অনুষ্ঠানে পরিবেশন করার জন্য। "ফিয়ার্স লাভ"-এর জন্য আউট নর্থ সিটি বাস কোম্পানির কাছ থেকে বিজ্ঞাপন কেনার চেষ্টা করেছিল। তৎকালীন মেয়র টম ফিঙ্কের সমর্থিত বাস কোম্পানি বিজ্ঞাপনগুলি প্রত্যাখ্যান করেছিল। পরে, মেয়র আউট নর্থের পৌর তহবিল বাতিল করার চেষ্টা করেন। সিটি কাউন্সিল মেয়রের ভেটো বাতিল করে।

ব্রাউন ইউনিভার্সিটি ব্ল্যাক ল্যাভেন্ডার: এ স্টাডি অফ ব্ল্যাক গে অ্যান্ড লেসবিয়ান প্লেস, অ্যান্ড ড্রামাটিক কনস্ট্রাকশনস ইন দ্য আমেরিকান থিয়েটার শীর্ষক একটি পাঠ্যক্রম দেয় যেখানে পোমো আফ্রো হোমোদের কাজ এবং অন্যান্য বিষয় নিয়ে গবেষণা করা হয়।Goldberg, Jonah, Black History Month: Why? And the Ivy League’s misplaced emphasis, National Review, 2001-02-15, retrieved 2007-08-09Brown University course offerings: Black Lavender: Black Gay/Lesbian Plays/Dramatic Constructions in the American Theatre AFRI 0990 - S01, retrieved 2010-08-06

 অবদান 
পোমো আফ্রো হোমোদের অনেক জায়গায় (যদিও সব জায়গায় নয়) উন্মুক্ত বাহু দ্বারা গ্রহণ করা হয়েছিল। অন্যান্য প্রজন্মকে দেখানো হয়েছিল যে তাদের সমস্যাগুলো প্রকাশ এবং চিত্রিত করলে তারা নিজেরা কি সমস্যার মুখোমুখি হতে পারে। অন্যদের ধারণা নেওয়া এবং অন্যদের প্রযোজনা শুরু করার সুযোগ তারা রেখেছিল। এই অনুষ্ঠানটি আজও ফিয়ার্স লাভ (রিমিক্স) নামে পরিবেশিত হচ্ছে। এটি এখনও আজকের সমস্যাগুলো তুলে ধরছে এবং মূল প্রযোজনার উদ্বেগগুলির সঙ্গে তার তুলনা করছে।"Pomo AfroHomos Redos". Bay Area Reporter, Retrieved 2013-01-28

 তথ্যসূত্র 

বিষয়শ্রেণী:মার্কিন যুক্তরাষ্ট্র ভিত্তিক এলজিবিটিকিউ সংগঠন